**Tompa Város Önkormányzata Képviselő-testületének Tompa Város a személyes gondoskodást nyújtó szociális és gyermekjóléti ellátásokról szóló 7/2017.(III.31.) önkormányzati rendelet módosításáról szóló rendelet szöveges indokolása**

**(a Képviselő-testület 2020.08.27-i ülésére)**

**ÁLTALÁNOS INDOKOLÁS**

A jogalkotásról szóló 2010. évi CXXX. törvény 18.§-a szerint a jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21.§-a alapján a rendelet indokoló részének közzététele nem kötelező amennyiben a rendelet tervezet társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása nem kimutatható.

Mivel a rendelet megalkotásának a társadalmi, gazdasági, költségvetési hatása van, ezért az indokoló részt közzé kell tenni.

**Tisztelt Képviselő–testület!**

A gyermekek védelméről és a gyámügyi igazgatásról szóló 1997. évi XXXI. Tv. (Gyvt.) 94.§ (3a) bekezdése szerint, ha a bölcsődei ellátásra az adott településen legalább öt gyermek tekintetében igény jelentkezik, vagy a település - jogszabályban meghatározottak szerint megállapított - 3 év alatti lakosainak száma meghaladja a 40 főt, a (3) bekezdés a) pontja alá nem tartozó települési **önkormányzat köteles gondoskodni a gyermekek bölcsődei ellátásáról** a 42. § (2) bekezdése szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján.

Tompa városában a bölcsőde elkészült és a Magyar Államkincstár az OM- 29-3 Alapító Okiratban be is jegyezte, ezáltal 2020. szeptember 1-jén megkezdheti működését.

**Gyvt. 29. §**(1) bekezdésében foglaltak alapján a fenntartó önkormányzat a személyes gondoskodást nyújtó ellátások (a továbbiakban: személyes gondoskodás) formáiról, azok igénybevételéről, valamint a fizetendő térítési díjról **rendeletet alkot.**

(2) Ha törvény másként nem rendelkezik, a fenntartó önkormányzat **rendeletben szabályozza**

*a)*az önkormányzat által biztosított személyes gondoskodás formáit,

*b)*az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait,

*c)*az intézményvezető hatáskörében - külön eljárás nélkül - biztosítható ellátásokat,

*d)*az ellátás megszűnésének eseteit és módjait,

*e)*a fizetendő térítési díjak mértékét, csökkentésének és elengedésének eseteit, módjait.

Jelen előterjesztés célja, hogy a személyes gondoskodást nyújtó szociális és gyermekjóléti ellátásokról szóló 7/2017.(III.31.) **önkormányzati rendeletben** (továbbiakban: rendelet) **kiegészítse az önkormányzat az alapellátást**, és meghatározza a Gyvt-ben foglalt Bölcsődei ellátásra vonatkozó szabályokat.

A fenntartó önkormányzat jogszabályban meghatározottak szerint állapítja meg az ellátások intézményi térítési díját, amely - a gyermekétkeztetés kivételével - a szolgáltatási önköltség és a központi költségvetésről szóló törvényben biztosított támogatás különbözete. A bölcsőde intézményi térítési díjat külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a gyermekétkeztetésre vonatkozóan.

A Korm. rendelet 9.§(2) bekezdése szerint **ha a bölcsődében a gondozásért** **külön nem kívánnak személyi térítési megállapítani, az intézményi térítési díj összegét nullában kell meghatározni** és írásban dokumentálni.

**A gyermekek védelméről és a gyámügyi igazgatásról szóló 1997. évi XXXI. törvény** (a **továbbiakban: Gyvt.) 146. §-a szerint** a személyes gondoskodást nyújtó gyermekjóléti alapellátás keretében biztosított gyermekek napközbeni ellátásáért, valamint a **gyermekétkeztetésért térítési díjat kell fizetni.**

**A Gyvt. 151. §** (2f) bekezdése szerint, ha a települési önkormányzat biztosítja a gyermekétkeztetést, akkor a gyermekétkeztetés **térítési díjait a települési önkormányzat állapítja meg.**

**A Gyvt. 151.§ (3)** bekezdése értelmében **a gyermekétkeztetés** **intézményi térítési** díjának alapja az élelmezés **nyersanyagköltségének** egy ellátottra jutó napi összege.

A Tompai Városfejlesztési Kft ügyvezetője, Jakus Tünde megküldte a bölcsőde étkeztetés nyersanyagköltségének térítési díjára vonatkozó javaslatát, továbbá 2020. augusztus 25. napján elektronikusan megküldte a vásárolt szolgáltatás díját, amely az előterjesztés mellékletét képezi.

Jelenleg hatályos rendeletünk kiegészítése szükséges a bölcsődei étkezés térítési díjára és gondozási díjára vonatkozólag.

Tompa, 2020. augusztus 18.

Véh László

polgármester